<classify> TAASISI ya Kuzuia na Kupambana na Rushwa Takukuru imemkamata na kumfi kisha mahakamani, Mstahiki Meya wa Manispaa ya Iringa, Alex Kimbe Chadema kwa tuhuma za kupokea rushwa ya Sh milioni mbili kati ya Sh milioni 10 alizoomba.Akizungumza na wanahabari muda mfupi kabla mtuhumiwa huyo hajafikishwa mahakamani jana, Kaimu Kamanda wa Takukuru Mkoa wa Iringa, Mweli Kilimali alisema Kimbe alikamatwa na maofisa wa Takukuru juzi katika Hoteli ya Gentle Hills mjini Iringa.Kimbe ambaye pia ni Diwani wa Kata ya Isakalilo mjini Iringa, anadaiwa kukamatwa wakati anapokea rushwa kutoka kwa mzabuni wa manispaa hiyo, Nancy Hassan Nyalusi anayefanya kazi ya kukusanya ushuru katika stendi ya mabasi ya mjini Iringa.Kilimali alisema Meya huyo alipokea fedha hizo za mtego wa rushwa kwenye gari yake aina ya Nadia yenye rangi ya maroon ikiwa na namba za usajili T456 CKD iliyokuwa imeegeshwa katika eneo la kuegeshea magari ndani ya hoteli hiyo ya Gentle Hills.Katika hatua nyingine, Kimbe aliyekuwa akishikiliwa na Takukuru tangu akamatwe juzi jioni, alifikishwa katika Mahakama ya Hakimu Mkazi Iringa jana majira ya saa saba mchana.Mbele ya Hakimu Mkazi wa Mahakama ya Hakimu Mkazi Iringa, Liad Chamshana, mwanasheria wa Takukuru, Lestituta Kessy alisema Kimbe 42 anatuhumiwa kwa mashtaka mawili ya rushwa kinyume na Kifungu cha 15 1 a cha Sheria ya Kuzuia na Kupambana na Rushwa namba 11 ya mwaka 2007.Alitaja shitaka la kwanza kuwa ni kushawishi kiasi cha Sh milioni 10 kutoka kwa Nancy Nyalusi kama zawadi ya kumpatia mkataba wa kukusanya ushuru katika maeneo ya stendi kuu ya mabasi mjini Iringa kitu ambacho kina mahusiano na kazi za mwajiri wake ambaye ni Halmashauri ya Manispaa ya Iringa.Katika shitaka la pili, Kimbe anatuhumiwa kama Meya wa Manispaa ya Iringa kujipatia Sh 1,990,000 kutoka kwa Nancy Nyalusi kama zawadi baada ya kumpatia mkataba wa kukusanya ushuru katika stendi ya mabasi.  <topic>: KITAIFA 